कालीघाट वाले घर में ही रहेंगी ममता बनर्जी  
मुख्यमंत्री ममता बनर्जी ने कहा कि सुरक्षा कारणों से वह अपने कालीघाट वाले घर से नहीं हटेंगी।
अपने सादे रहन-सहन के लिए मशहूर पश्चिम बंगाल की मुख्यमंत्री ममता बनर्जी ने शनिवार को कहा कि सुरक्षा कारणों से वह अपने कालीघाट वाले घर से नहीं हटेंगी।  एक बंगाली समाचार चैनल को दिए साक्षात्कार में ममता ने कहा मैं पिछले कई साल से यहां रह रही हूं और रोजाना लोगों से मिल रही हूं। बड़े नेता लोगों से दूर रहते हैं। मैं उनके साथ रहना पसंद करती हूं। मैं उन लोगों के साथ रहना पसंद करती हूं जो अपनी दिक्कतों को लेकर मेरे पास आते हैं। मुझे उनके दु:खों का ध्यान रखना पड़ता है।